EkBass/fiwiki-20250220-pages-articles huggingface dataset:
Miguel Antonio Otero

Miguel Antonio Otero (17. lokakuuta 1859 St. Louis, Missouri – 7. elokuuta 1944 Santa Fe, New Mexico) oli yhdysvaltalainen poliitikko. Miguel Antonio Oteron isä, joka oli samanniminen, oli pankkiiri, liikemies ja lakimies. Hänen äitinsä oli Mary Josephine (o.s. Blackwood) Otero. Miguel Antonio Otero meni naimisiin joulukuussa 1888 Caroline V. Emmettin kanssa. Perheeseen syntyi kolme lasta, joista yksi kuoli lapsena. Hän meni uudelleen naimisiin lokakuussa 1913. Toisesta avioliitosta hänellä ei ollut lapsia. Kun Otero oli 2-vuotias, perhe palasi tasankojen poikki kotiseudulle New Mexicoon. Hän opiskeli St. Louisin yliopistossa ja Notre Damen yliopistossa. Hänestä tuli kirjanpitäjä. Vuonna 1880 hän sai työpaikan kassavirkailijana San Miguel National Bankista, jossa hänen isänsä oli toimitusjohtajana. Tässä toimessa hän oli vuoteen 1885 saakka. Hän toimi myös Las Vegasin kaupungin rahatoimiston johtajana sekä testamentin valvojana San Miguelin piirikunnassa. Myöhemmin hänestä tuli tuomiopiirin sihteeri, jossa hän työskenteli vuoteen 1893 saakka. Presidentti William McKinley nimitti Oteron New Mexicon kuvernööriksi 2. kesäkuuta 1897. Otero oli New Mexicon ainoa latinotaustainen kuvernööri. Taustansa takia hän jätti laajalti huomiotta vanhat poliittiset klikit, kuten ”Santa Fe Ringin”, ja sen sijaan rakensi oman vahvan poliittisen organisaation. Huolimatta espanjalaisesta taustastaan Otero tuki innostuneesti presidentti McKinleyn pyyntöä saada vapaaehtoisia palvelemaan Espanjan–Yhdysvaltain sodassa. Otero esti menestyksekkäästi padon rakentamisen Teksasin El Pason ja Meksikon Ciudad Juárezin välillä; pato olisi estänyt newmexicolaisia käyttämästä Rio Granden vettä. Oterosta tuli New Mexicon osavaltion kannattaja. Hän ei kuitenkaan kannattanut Arizonan ja New Mexicon yhdistämistä yhdeksi osavaltioksi. Marraskuussa 1905 presidentti Theodore Roosevelt, joka kannatti Arizonan ja New Mexicon yhdistämistä, nimitti Herbert Hagermanin kuvernööriksi, ja Otero erosi virastaan 22. tammikuuta 1906 palveltuaan pitempään kuin kukaan toinen New Mexicon territorion kuvernööri. Otero jätti republikaanipuolueen ja liittyi myöhemmin demokraatteihin. New Mexicossa sijaitseva Oteron piirikunta on nimetty hänen mukaansa. Miguel Antonio Otero ja hänen veljensä Page vierailivat Billy the Kidin luona Santa Fen vankilassa talvella 1880–1881.Miguel Antonio Otero, Jr: The Real Billy the Kid, 1998, s. 130-134 == Kirjallinen tuotanto == * Otero, Miguel Antonio: My Life on the Frontier, 1864–1882 (New York, 1935). * Otero, Miguel Antonio: My Life on the Frontier, 1882–1897 (Albuquerque, 1939). * Otero, Miguel Antonio: My Nine Years as Governor of New Mexico Territory (Albuquerque, 1940). * Otero, Miguel Antonio: The Real Billy the Kid; With New Light on the Lincoln County War (1936). == Lähteet == *New Mexico Office of the State Historian: Biography of Governor Miguel Otero === Viitteet === Luokka:New Mexicon kuvernöörit Luokka:Vuonna 1859 syntyneet Luokka:Vuonna 1944 kuolleet
Luettelo Suomen virallisen albumilistan ykkösistä vuonna 2017

Viikko Artisti(t) Albumi Levy-yhtiö(t) 1 The Weeknd Starboy Universal Music 2 The Weeknd Starboy Universal Music 3 Happoradio Kauniin kääntöpiiri Sony Music 4 The Weeknd Starboy Universal Music 5 The Weeknd Starboy Universal Music 6 Pariisin Kevät Kuume Sony Music 7 Eri esittäjiä Fifty Shades Darker Soundtrack Universal Music 8 Battle Beast Bringer of Pain Nuclear Blast 9 Reino Nordin Antaudun PME/Warner 10 Ed Sheeran ÷ Asylum/Atlantic 11 Haloo Helsinki! Hulluuden highway Ratas Music 12 Haloo Helsinki! Hulluuden highway Ratas Music 13 Haloo Helsinki! Hulluuden highway Ratas Music 14 Haloo Helsinki! Hulluuden highway Ratas Music 15 Haloo Helsinki! Hulluuden highway Ratas Music 16 Haloo Helsinki! Hulluuden highway Ratas Music 17 Haloo Helsinki! Hulluuden highway Ratas Music 18 Haloo Helsinki! Hulluuden highway Ratas Music 19 Haloo Helsinki! Hulluuden highway Ratas Music 20 Eri esittäjiä Vain elämää - kausi 6 ensimmäinen kattaus Warner Music 21 Eri esittäjiä Vain elämää - kausi 6 ensimmäinen kattaus Warner Music 22 Eri esittäjiä Vain elämää - kausi 6 ensimmäinen kattaus Warner Music 23 Eri esittäjiä Vain elämää - kausi 6 toinen kattaus Warner Music 24 Eri esittäjiä Vain elämää - kausi 6 toinen kattaus Warner Music 25 Eri esittäjiä Vain elämää - kausi 6 toinen kattaus Warner Music 26 Imagine Dragons Evolve Universal Music 27 Calvin Harris Funk Wav Bounces Vol. 1 Sony Music 28 Haloo Helsinki! Hulluuden highway Ratas Music 29 Haloo Helsinki! Hulluuden highway Ratas Music 30 Wintersun The Forest Seasons Nuclear Blast 31 Haloo Helsinki! Hulluuden highway Ratas Music 32 Haloo Helsinki! Hulluuden highway Ratas Music 33 Haloo Helsinki! Hulluuden highway Ratas Music 34 Steven Wilson To the Bone Caroline 35 JVG Popkorni Warner Music 36 JVG Popkorni Warner Music 37 JVG Popkorni Warner Music 38 Antti Tuisku Anatude Warner Music 39 Antti Tuisku Anatude Warner Music 40 Antti Tuisku Anatude Warner Music 41 Antti Tuisku Anatude Warner Music 42 Eri esittäjiä Vain elämää - kausi 7 ensimmäinen kattaus Warner Music 43 Eri esittäjiä Vain elämää - kausi 7 ensimmäinen kattaus Warner Music 44 Eri esittäjiä Vain elämää - kausi 7 toinen kattaus Warner Music 45 Eri esittäjiä Vain elämää - kausi 7 toinen kattaus Warner Music 46 Eri esittäjiä Vain elämää - kausi 7 toinen kattaus Warner Music 47 Eri esittäjiä Raskasta joulua IV Universal Music 48 Eri esittäjiä Vain elämää - kausi 7 toinen kattaus Warner Music 49 Eri esittäjiä Vain elämää - kausi 7 toinen kattaus Warner Music 50 Rajaton Tuhansien laulujen maa Sony Music 51 Eminem Revival Universal Music 52 Eri esittäjiä Joulu Warner Music == Katso myös == == Lähteet == * Musiikkituottajat → Tilastot → Suomen virallinen lista → Albumit 2017 Albumilista 2017
Koidu

Koidu tai Koidu-New Sembehun on Sierra Leonen Itäisessä maakunnassa sijaitsevan 505 767 asukaan Konon piirikunnan hallintokeskus. Kaupungin asukasluku oli 128 074 (VL2015; vuonna 2004 väkiluku oli 80 025 as.). Se kasvoi osaltaan, kun läheinen New Sembehun liitettiin aiempaan Koiduun. Koidussa sijaitsee timanttikaivosalue, jota Sierra Leone Selection Trust vuokraa. Siellä toimii esimerkiksi israelilaisomisteinen Koidu Holdings, jolla on Sierra Leonen suurin teollinen timanttikaivos. Seudun asukkaat etsivät timantteja myös perinteisemmin käsityönä. Ensimmäiset timantit löydettiin vuonna 1930 ja alueen ”helmiin” kuuluu vuonna 1972 esiin kaivettu maailman suurin alluviaalinen Sierra Leonen tähti -timantti (Star of Sierra Leone, hiomattomana 968,9 karaattia eli 193,8 g). 1990-luvun sisällissodan aikaan seudun asukkaita pakotettiin aseellisesti kaivostöihin ja seudun timantteja salakuljetettiin Liberiaan. Julmuuksien vuoksi seudun timantteja nimitettiin myös veritimanteiksi, mutta sodan päätyttyä ja olojen parannuttua kansainväliset rajoitukset sierraleonelaisille timanteille poistettiin vuonna 2003. Seudun timantteja toimitaan nykyisin maailman tunnetuimmille korulikkeille kuten Tiffany & Co.:lle. KoiduStreet.jpg| Näkymä Koidun pääkadulta KoiduMarket.jpg| Torikauppaa tien varrella Koidussa Second grade class in Koidu Sierra Leone.jpg|Toisluokkalaisia peruskoulun oppilaita == Lähteet == ==Aiheesta muualla== *Mark Doyle, 21.5.2012: Sierra Leone 'blood diamonds' not forever (bbc.com) *Koidu Limited (timanttikaivosyhtiö) (koiduholdings.com) Luokka:Sierra Leonen kaupungit
Ringling Bros. and Barnum & Bailey Circus

Ringling Bros. and Barnum & Bailey Circus on toukokuussa 2017 toimintansa lopettanut yhdysvaltalainen sirkusyhtiö, joka tunnetaan myös nimellä The Greatest Show on Earth. Yhtiö syntyi vuonna 1919, kun P. T. Barnumin ja James Anthony Baileyn vuonna 1881 perustama Barnum & Bailey Circus yhdistettiin Ringlingin veljesten vuonna 1884 perustettuun sirkukseen. Ringlingin veljekset olivat ostaneet Barnum & Baileyn jo Baileyn kuoltua vuonna 1906, mutta sirkukset toimivat erikseen, kunnes ne yhdistettiin vuonna 1919.Step Right Up! Bob Brooke presents the history of the circus in America , History Magazine, maaliskuu 2007. Viitattu 15.1.2017 Vuoteen 1956 asti sirkus toimi perinteisenä sirkusseurueena purettavine ja siirrettävine telttoineen ja junakuljetuksineen, mutta sen jälkeen se on esiintynyt kiinteillä esiintymispaikoilla, kuten urheilustadioneilla. Vuonna 1967 Ringlingin veljekset myivät sirkuksensa veljeksille Irvin ja Israel Feld, jotka puolestaan myivät sen vuonna 1971 leluyritys Mattelille, kunnes ostivat sen takaisin itselleen vuonna 1982. Vuonna 1984 sirkus tuli osaksi kansainvälistä Feld Entertainment -viihdeyritystä, jonka pääkonttori on Floridassa. Vedoten laskeviin yleisömääriin ja korkeisiin käyttökustannuksiin Feld Entertainment ilmoitti tammikuussa 2017, että sirkuksen toiminta lopetetaan toukokuussa 146 toimintavuoden jälkeen. Kävijämäärät lähtivät nopeaan laskuun, kun sirkus luopui eläinten käytöstä esityksissään eläinsuojelujärjestöjen painostuksesta. Emoyhtiö Feld Entertainment jatkaa toimintaansa ja tuottaa muun muassa Disney on Ice -esityksiä.Legendaarinen sirkus lopettaa - ”Dramaattinen pudotus”, Kauppalehti 15.1.2017. Viimeinen näytös pidettiin 21. toukokuuta 2017 New Yorkissa.Esirippu laskeutui: liki 150 vuotta toiminut amerikkalaissirkus lopetti. Yle.fi ==Lähteet== ==Aiheesta muualla== Luokka:Yhdysvaltalaiset yritykset Luokka:Sirkukset
The Greatest Show on Earth

'The Greatest Show on Earth voi tarkoittaa seuraavia: * The Greatest Show on Earth, Ringling Bros. and Barnum & Bailey Circus, yhdysvaltalainen sirkusalan yhtiö * The Greatest Show on Earth: The Evidence for Evolution, suomennettuna Maailman hienoin esitys, Richard Dawkinsin kirja evoluutiosta ja sen todisteista
BMW 7-sarja (E38)

BMW E38 on BMW 7-sarjan kolmannen sukupolven malli, jota valmistettiin vuosina 1994–2001. Se korvasi edeltäneen E32-mallin ja seuraajaksi tuli E65. BMW E38 esiintyy James Bondin autona elokuvassa Huominen ei koskaan kuole. == BMW 7-sarja (E38) 1994–2001 == BMW E38:n valmistus alkoi huhtikuussa 1994. Edeltäjään verrattuna sekä sisä- että ulkomitat kasvoivat ja muotoilu muuttui valmistajan uuden tyylisuunnan mukaiseksi. Korin muodot olivat pyöreämmät ja BMW:lle tunnusomaiset neljä pyöreää ajovaloumpiota vaihtuivat 3-sarjalaisen (E36) tyylisiin suorakaiteen muotoisiin ajovaloihin. Vuotta myöhemmin esitelty 5-sarjalainen (E39) muistuttaa hyvin paljon E38-mallia sekä sisätilojen että korin muotoilun osalta. Normaalin sedanin lisäksi 7-sarjaa valmistettiin pidennettyinä L- (Lang) ja L7-malleina. E38 oli viimeinen 7-sarjalainen, joka oli saatavana manuaalivaihteisena. Kaikissa malleissa oli vakiovarusteina ABS- jarrut ja kuljettajan sekä etumatkustajan turvatyynyt. Vuonna 1995 740i/740iL- ja 750i/750iL-malleihin alettiin tarjota lisävarusteena ajovakaudenhallintajärjestelmää (DSC). Seuraavana vuonna vakiovarusteeksi tuli etumatkustajien sivuturvatyynyt, ja vuonna 1997 ensimmäisenä maailmassa päätä suojaavat sivuturvatyynyt. Samaan aikaan tuli saatavaksi lisävarusteena takamatkustajien sivuturvatyynyt. Syksyllä 1998 BMW E38 sai uuden 3-sarjalaisen (E46) tyyliset ajovalot, joiden alalaita oli muotoiltu pyöreiden lamppujen mukaisesti. Myös takavalojen laseihin tuli uusi kristallikuviointi. Ajovakaudenhallintajärjestelmä lisättiin vakiovarusteeksi kaikkiin 7-sarjan malleihin. Vuodelle 2001 tehtiin vielä muutama pieni ulkonäöllinen uudistus. Etuvilkut muuttuivat oransseista kirkaslasisiksi ja sivuhelmoista ja puskurien listoista tuli korinväriset. Viimeiset E38-mallit valmistuivat heinäkuussa 2001. == Lähteet == == Aiheesta muualla == 7-sarja (E38) Luokka:F-segmentin autot Luokka:1990-luvun autot Luokka:2000-vuosikymmenen autot
Volavérunt

Volavérunt on vuonna 1999 ensi-iltansa saanut Bigas Lunan ohjaama espanjalais- ranskalainen draamaelokuva, jonka pääosissa ovat Aitana Sánchez-Gijón, Penélope Cruz, Jordi Mollà ja Jorge Perugorría. Elokuva sijoittuu 1700- ja 1800-lukujen Espanjaan ja kertoo Alban 13. herttuattaresta ja hänen kuolemastaan. Volavérunt perustuu uruguaylaisen Antonio Larretan samannimiseen Planeta-kirjallisuuspalkinnolla palkittuun historialliseen romaaniin Volavérunt (1980), jonka pohjalta Bigas Luna ja Cuca Canals sovittivat elokuvan käsikirjoituksen. Elokuvan tuottajina olivat Mate Cantero ja Stéphane Sorlat. Volavérunt sai ensi-iltansa Espanjassa 1. lokakuuta 1999 ja Ranskassa 22. marraskuuta 2000. Elokuva on saanut elokuvakriitikoilta sekalaisen vastaanoton. Elokuvajuhlilla elokuva esitettiin alkuperäisessä kestossaan, mutta elokuvan tuottajat leikkasivat sen kansainvälistä julkaisua varten uudelleen. Volavérunt sai muun muassa neljä Goya-ehdokkuutta. == Näyttelijät == == Palkinnot ja ehdokkuudet == Palkinnot ja ehdokkuudet Palkinnot ja ehdokkuudet Palkinnot ja ehdokkuudet Palkinnot ja ehdokkuudet Palkinto Kategoria Ehdokas Tulos Goya-palkinto Paras kuvaus Paco Femenía Goya-palkinto Paras lavastus Luís ”Koldo” Vallés Goya-palkinto Paras puvustus Franca Squarciapino Goya-palkinto Paras maskeeraus ja kampaus Lourdes Briones Paillette Manolo Carretero Annie Marandin Fotogramas de Plata -palkinto Paras naisnäyttelijä elokuvassa Aitana Sánchez-Gijón Fotogramas de Plata -palkinto Paras miesnäyttelijä elokuvassa Jordi Mollà San Sebastiánin elokuvajuhlien Hopeinen simpukka Paras naisnäyttelijä Aitana Sánchez-Gijón San Sebastiánin elokuvajuhlien Kultainen simpukka Paras elokuva Bigas Luna Yoga-palkinto Huonoin espanjalainen miesnäyttelijä Jordi Mollà Yoga-palkinto Yoga-erikoispalkinto Jorge Perugorría == Lähteet == == Aiheesta muualla == * * * Luokka:Vuoden 1999 espanjalaiset elokuvat Luokka:Vuoden 1999 ranskalaiset elokuvat Luokka:Ranskalaiset historialliset elokuvat Luokka:Ranskalaiset draamaelokuvat Luokka:Ranskalaiset romaaneihin perustuvat elokuvat Luokka:Espanjalaiset historialliset elokuvat
Kailahun

Kailahun on Sierra Leonen Itäisessä maakunnassa sijaitsevan 525 372 asukaan Kailahunin piirikunnan hallintokeskus. Vuonna 2004 kaupungin väkiluku oli 13 108\. Se on muslimivaltaisen piirikuntansa suurin kaupunki. Kailahunin seudulla on pienen mittakaavan kaivostoimintaa. Maataloustuotannon myytävät päätuotteet ovat kahvi, kaakao ja riisi. Seudun vuosisademäärä on 2001–3000 millimetriä vuodessa ja luonto on pääsääntöisesti savannin tai metsän peitossa. Vuosien sisällissodan (1991–2002) jälkeen alue on toipunut hitaasti ja on yhä Sierra Leonen köyhimpiä piirikuntia. Kaupunki sijaitsee Kailahunin piirikunnan Luawan päällikkökunnassa (81 610 as., 2015), vain noin kolme kilometriä Guinean rajan eteläpuolella. Kailahunista on linnuntietä 82 kilometriä aluekeskus Kenemaan (länsilounaassa), 294 kilometriä pääkaupunki Freetowniin (lännessä) ja noin 60 kilometriä Guinean lähimpään piirikuntakeskukseen Guéckédouhun (koillisessa) sekä 41 kilometriä Liberian Lofan piirikunnan Foyaan (idässä). Guinean puoleisen Guéckédoun piirikunnan syrjäkyliä pidetään loppuvuodesta 2013 alkunsa saaneen Länsi-Afrikan ebolaepidemian (2014–2015) lähtöalueena. Koska ebolaa ei ollut esiintynyt Länsi-Afrikassa aiemmin, sitä ei tunnistettu nopeasti. Kun tunnistaminen tapahtui maaliskuussa 2014, tämä tappava tauti oli jo ehtinyt levitä myös Sierra Leonen puolelle. Epidemia saatiin loppumaan Sierra Leonessa marraskuussa 2015 ja tämä vahvistettiin jälkiseurannan jälkeen maaliskuussa 2016. Tiedosto:Kailahun Government Hospital.jpg|Kailahunin piirikunnan sairaalan avajaiset vuonna 2004. Tiedosto:Sierra Leone Kailahun road.jpg|Tyypillinen hiekkatie Kailahuninissa. Tiedosto:Kenema-Kailahun Road.jpg|Aluekeskus Keneman ja Kailahunin välinen tie oli vuonna 2005 näin kapea. == Lähteet == ==Aiheesta muualla== *Sierra Leone: Kailahun Authorities Clamour University Status for Bunumbu (Sahr Morris Jr., 9.1.2017) (allafrica.com) *Sierra Leone: How Kailahun district kicked Ebola out (Dec. 2014) (who.int) * The birthplace of an outbreak. A portrait of Sierra Leone in the wake of the Ebola virus (28.8.2014) (washingtonpost.com) * Ane Bjøru Fjeldsæter, 17.7.2014: Ebola in Sierra Leone: battling sadness, fear and disgust on the frontline (theguardian.com) * Kailahun produce company (Kailahunin piirikunnassa tuotetun kaakaon ja kahvin välittäjäyritys) (kpcsl.com) Luokka:Sierra Leonen kaupungit
Smyrna (täsmennyssivu)

Smyrna voi viitata seuraaviin: * Smyrna, antiikin aikainen kaupunki Jooniassa ** Smyrna, İzmirin kaupungin kreikkalainen nimi * kirjotaikurit (Smyrna), aitotäpläperhosiin kuuluva amerikkalainen perhossuku * paikkakuntia Yhdysvalloissa: ** Smyrna, Delaware ** Smyrna, Georgia ** Smyrna, New York ** Smyrna, Tennessee.
Tarton yliopiston kasvitieteellinen puutarha

Tarton yliopiston kasvitieteellinen puutarha () on kasvitieteellinen puutarha Virossa Tartossa. Se kuuluu Tarton yliopistoon. Puutarha on perustettu 1803. Alun perin se sijaitsi Tiigi-kadun varrella puistossaTarton yliopiston kasvitieteellinen puutarha, viitattu 15.1.2017 lähellä nykyistä Vanemuinen Pikkuteatteria. Vuonna 1806 puutarha siirrettiin sopivampaan paikkaan, vanhan kaupunginmuurin linnakkeeseen Lai tänaville vanhankaupungin pohjoispuolelle. Puutarhan perusti ja sen ensimmäinen johtaja oli professori G. A. Germann. Puutarhan suunnitteli ja rakennustöitä valvoi J. A. Weinmann. Vuonna 1811 johtajaksi tuli C. F. Ledebour, joka oli johtajana 25 vuotta, ja hänen aikanaan puutarhaa laajennettiin 3,5 hehtaariin. Puutarha on Baltian kasvitieteellisistä puutarhoista vanhin ja pienin. Keskusrakennuksena on palmusali, jonka takana on vuoristo-osasto ja myös pieni lampi. Puutarhaan rakennettiin trooppinen kasvihuone, ja kasveja kerättiin Venäjältä. Nykyisin kokoelmaan kuuluu 10 000 kasvilajia. Tiedosto:Tartu, botanická zahrada.jpeg|Päärakennus. Tiedosto:Tartu, botanická zahrada.jpg|Pääsisäänkäynti. Tiedosto:UT Botanical Garden1 2008.JPG|Puutarha lokakuussa. Tiedosto:UT Botanical Garden4 2008.JPG| Tiedosto:UT Botanical Garden3 2008.JPG| Tiedosto:Kasvuhoone, Tartu Botaanikaaed..jpg|Kasvihuone sisältä. ==Katso myös== * Tallinnan kasvitieteellinen puutarha ==Lähteet== ==Aiheesta muualla== *Puutarhan sivusto *Tarton yliopistollinen kasvitieteellinen puutarha, Botanic Gardens Conservation International BGCI Luokka:Kasvitieteelliset puutarhat Luokka:Tartto
Bertel Ahlström

Kaarlo Bertel Ahlström (21. kesäkuuta 1878 Pori – 13. elokuuta 1928 Hirvensalo, Turku) oli suomalainen elinkeinoelämän vaikuttaja. Hän oli kauppaneuvos Antti Ahlströmin ja tämän toisen vaimon Eva Ahlströmin poika. Hän valmistui filosofian kandidaatiksi Helsingin yliopistosta vuonna 1903 ja väitteli tohtoriksi 1910. Tämän jälkeen hän toimi A. Ahlström Oy:n Kauttuan tehtaiden teknisenä johtajana. Ahlström oli avioliitossa Ruth Ingrid Björkenheimin kanssa vuosina 1903–1909. Liiton päätyttyä eroon hän meni naimisiin Anna Matilda Jäderholmin kanssa. Ensimmäisestä avioliitosta syntyi poika, vuorineuvos Hans Ahlström, ja toisesta avioliitosta pääkonsuli Börje Ahlström, jotka molemmat toimivat A. Ahlström -yhtiön johtotehtävissä. Varhain kuolleen kolmannen pojan Harry Ahlströmin poika on vuorineuvos Krister Ahlström.Ahlströmin suvun sukupuu Porssitieto.fi. Viitattu 17.5.2023. ==Lähteet== Luokka:Suomalaiset elinkeinoelämän vaikuttajat Luokka:Vuonna 1878 syntyneet Luokka:Vuonna 1928 kuolleet
Sotsialist-revoljutsioner

Sotsialist-revoljutsioner (, ”Sosialistivallankumouksellinen”) oli Helsingissä vuosina 1917–1918 ilmestynyt venäjänkielinen vasemmistososialistivallankumouksellinen sanomalehti. Heinäkuussa 1917 ensimmäisen kerran ilmestynyt Sotsialist-revoljutsioner oli yksi helmikuun vallankumouksen jälkeen syntyneistä venäläisistä sotilaslehdistä. Se perustamisen syynä oli vasemmistososialistivallankumouksellisten erottaminen Sosialistivallankumouksellisesta puolueesta ja puolueen Helsingin- äänenkannattajan Narodnaja nivan joutuminen oikeistososialistivallankumouksellisen Sergei Tsionin käsiin. Sotsialist- revoljutsioner ilmoittautui ensin Helsingin vasemmistososialistivallankumouksellisinternationalistien ja sittemmin Sosialistivallankumouksellisen puolueen Suomen aluekomitean äänenkannattajaksi. Helmikuuhun 1918 saakka kuudesti viikossa ilmestyneen lehden toimittajina työskentelivät muun muassa Proš Prošjan, Aleksei Ustinov ja Pavel Šiško. ==Lähteet== ==Aiheesta muualla== * Sotsialist-revoljutsioner -lehden numeroita digitoituina * Sotsialist-revoljutsioner digitoituna kansalliskirjastossa Luokka:Helsingin media Luokka:Ilmestymästä lakanneet suomalaiset venäjänkieliset sanomalehdet
QuickPath

Intel QuickPath Interconnect (QPI) on Intelin väyläteknologia, joka korvaa vanhemman suoritinväyläteknologian (). Väylä on julkaistu vuonna 2007 ja se on otettu käyttöön Intel Xeon -malleissa vuonna 2009. Vastaava käytössä oleva teknologia on AMD:n käyttämä HyperTransport (2003). Aiemmin Intelin moniprosessointituki keskittyi olemassa olevaan suoritinväylään ja lisäsi välimuistia sekä väylän haistelua (bus snooping). Intelin ostettua Compaqilta DEC Alphan Intel sai mukana tämän suunnitteluosaston. Alphan suunnittelijat kehittivät Common System Interface (CSI) -kytkennän, joka tuli käyttöön Intel Itanium ja Intel Nehalem -suorittimissa markkinointinimellä QuickPath. CSI kehitettiin paketteja käyttäväksi verkoksi aiemman väylän sijaan. QPI:n on korvannut Intel UltraPath Interconnect (UPI). == Katso myös == * RapidIO == Lähteet == Luokka:Väylät ja liitännät
Avoin taivas

Avoin taivas voi tarkoittaa seuraavia: *Avoin taivas -konsepti, kansainvälisen lentoliikenteen vapauttamiseen pyrkivä lakikonsepti *Avoin taivas -sopimus, asevalvontaan liittyvä sopimus. *Euroopan unionin ja Yhdysvaltain avoin taivas -lentoliikennesopimus, EU:n ja Yhdysvaltain lentoliikennettä hallinnoiva sopimus
Motorola 88000

Motorola 88000 (m88k) oli Motorolan suunnittelema 32-bittinen RISC suoritinsarja, joka esiteltiin vuonna 1988. Suoritin saapui markkinoille myöhässä. Laitevalmistajat valitsivat kilpailevat SPARC- ja MIPS-suorittimet sen sijaan. Applen, IBM:n ja Motorolan allianssi (AIM) kehitti PowerPC- suoritinta, johon Motorola lisäsi m88k ominaisuuksia tarjotakseen helpon päivityksen eteenpäin. == Mallit == * MC88100 ** sisäänrakennettu matematiikkasuoritin (FPU) ** suunniteltu toimimaan MC88200 muistihallintayksikön (MMU) kanssa * MC88110 == Käyttökohteet == Suuri osa suorittimen käyttökohteista oli VME-väyläisen MVME-alustan laitteissa sekä sulautetut järjestelmät. Data General valmisti Aviion-sarjan palvelimia, joissa suoritin oli käytössä DG/UX Unixin kanssa. Unisys S-8400 palvelimet käyttivät suoritinta. GEC:n GEC 4000 sarjan minitietokoneissa. Puolustuslaitevalmistaja Harris Corporation käytti suoritinta Night Hawk 5000 järjestelmässä. Myöhemmät versiot siirtyivät käyttämään PowerPC-suoritinta. Sulautetuissa tietokonejärjestelmissä, "Tri-channel VMS Computer" F-15 S/MTD lentokoneessa käytti kolmea 88000-suoritin kolmois-redundanttisessa tietokoneessa. == Lähteet == Luokka:Motorolan suorittimet Luokka:Suoritinarkkitehtuurit
Václav Klement

Václav Klement (16. lokakuuta 1868 Velvary – 10. elokuuta 1938 Mladá Boleslav) oli tšekkiläinen ajoneuvopioneeri ja toinen nykyään Škoda Auto -nimellä tunnettavan Laurin & Klementin perustajista. Hän oli alun perin kirjojen myyjä. Hänen lapsuutensa ei ollut onnellisin. Hänen äitinsä kuoli, kun hän oli pieni. Äidin korvasi äitipuoli, joka ei pahemmin piitannut pienestä pojasta. 14-vuotiaana Klement teki töitä käsillään, vaikkakin hänellä oli kykyjä opiskeluun. Huolimatta vaikeuksista hänestä tuli hyvä oppilas ja hän pääsi harjoittelijaksi kirjakauppaan Slanýn kylään, jossa hän sai päätettyä oppikoulunsa. Sen jälkeen Klement työskenteli Prahassa jonkin aikaa ja muutti sitten Mladá Boleslaviin, jossa hän työskenteli toisessa kirjakaupassa. Kun kirjakaupan omistaja kuoli, Klement päätti ostaa kaupan. Kauppa ei kuitenkaan kukoistanut ja Klementin oli pakko myydä kirjakauppa maksaakseen velkansa. Laurin & Klement -yhtiön perustamisen tarina alkaa samana päivänä, jolloin Klement osti saksalaisen Seidel & Naumann -yhtiön valmistaman polkupyörän. Löydettyään vian polkupyörästä Klement lähetti kirjeen yhtiölle tšekin kielellä kirjoitettuna pyytäen korjausta. Yhtiöstä vastattiin, että he hoitaisivat korjauspyynnön vain, jos kirje olisi kirjoitettuna "ymmärrettävällä" kielellä. Klement oli niin tuohtunut, että hän päätti aloittaa polkupyörien korjaamisen itse Václav Laurinin kanssa. Myöhemmin vuonna 1895 Klementin vaatimattomuus, erinomaiset johtamistaidot ja yritystoiminnan ymmärrys yhdessä Laurinin teknisen taitavuuden kanssa johtivat siihen, että kaksikko päätti perustaa Laurin & Klement -yhtiön tuottamaan heidän omia polkupyöriään. Nämä tunnettiin Slavia-polkupyörinä. Yhtiö lähti käyntiin ja pian heillä oli 12 työntekijää. Määrä kasvoi myöhemmin 40:een. Vuonna 1899 he alkoivat valmistaa moottoripyöriä, jotka olivat välitön menestys, ei vain kotimaassaan vaan myös ulkomailla ja jopa kilpailuissa. Vuonna 1902 Laurin & Klement -moottoripyörät olivat menestyksellisiä kuuluisassa Pariisi–Wien-kilpailussa. Tämä kilpailu oli 1430 km pitkä, ja ainoat moottoripyörät, jotka pääsivät maaliin ilman mitään rikkoutumisia 31:ssä tunnissa, olivat Laurin & Klement -moottoripyörät. Pian nämä moottoripyörät olivat niin menestyneitä, että yhtiö päätti lopettaa polkupyörien valmistamisen pitäytyäkseen täysin moottoripyörissä. Vuonna 1903 yhtiöllä oli jo noin 200 työntekijää valmistamassa noin 2000 moottoripyörää vuosittain. Vuonna 1905 yhtiö alkoi valmistaa autoja, ja vuonna 1907 yhtiötä laajennettiin, rekisteröitiin pörssiin ja moottoripyörien valmistus lopetettiin. Vuonna 1925 Laurin & Klement -yhtiö liittyi Pilsner Škoda -konserniin ja tehtaan nimeksi vaihdettiin Laurin & Klement - Škoda, myöhemmin vain Škoda, joka valmisti hyvin menestyviä ajoneuvoja ja josta tuli yksi Tšekin tasavallan suurista, maailmanlaajuisesti arvostetuista brändinimistä. Václav Laurin piti paikkansa teknisenä johtajana. Vuonna 1991 Škoda-tehtaasta tuli osa Volkswagen Groupia. == Katso myös == * Laurin & Klement Luokka:Tšekkiläiset henkilöt Luokka:Vuonna 1868 syntyneet Luokka:Vuonna 1938 kuolleet Luokka:Liikemiehet
Václav Laurin

Václav Laurin (16. lokakuuta 1865 Kamení lähellä Pěnčíniä – 13. elokuuta 1930 Mladá Boleslav) oli tšekkiläinen insinööri, teollisuusmies ja ajoneuvopioneeri, joka perusti Václav Klementin kanssa autovalmistaja Laurin & Klementin, josta tuli myöhemmin Škoda Auto. == Ura == Laurin oli lukkoseppäharjoittelijana Mladá Boleslavissa, jossa vuonna 1895 hän ja Václav Klement perustivat yhtiön Laurin & Klementin (nykyään Škoda Auto). Joulukuun alussa 1895 mekaanikko Václav Laurin ja kirjojen myyjä Václav Klement, molemmat polkupyöräharrastajia, aloittivat valmistamaan omia polkupyörämallejaan patrioottisesti nimetty Slavia 1800-luvun lopun nationalistisessa ilmapiirissä \- Arkistoitu 17. joulukuuta 2010, . Vuonna 1905 Laurin valmisti heidän ensimmäisen autonsa. Nykyään yhtiö nauttii kansainvälisestä suosiosta Škoda Auto -brändin alla \- Arkistoitu 2. kesäkuuta 2004, . Hän oli nimekkäästi työllistettynä Laurin & Klement valmistusyhtiössä yhdessä hänen yhteistyökumppani Václav Klementin kanssa, toinen yhtiön perustajista. Hän osallistui ajoneuvojen valmistukseen siellä. Viimeisinä vuosinaan hän oli Škoda Auton tekninen johtaja. == Lähteet == * Czech- industrialist Otto encyclopedia Vaclav Laurin, Czech industrialist === Viitteet === == Aiheesta muualla == * http://www.financnici.cz/vaclav-laurin * http://zivotopisyonline.cz/vaclav-laurin-2791865-4121930-konstrukter-prvniho- ceskeho-motocyklu-a-automobilu/ Luokka:Tšekkiläiset henkilöt Luokka:Autoilun pioneerit Luokka:Vuonna 1865 syntyneet Luokka:Vuonna 1930 kuolleet
So Far Away (Dire Straitsin kappale)

So Far Away on Dire Straits -yhtyeen rock-kappale. Se esiintyy albumilla Brothers in Arms. Siitä tuli yhtyeen neljäs ja viimeinen top 20 hitti (kuten myös top 40 hitti) Billboard Hot 100 -listalla päästen parhaimmillaan sijalle 19. Suomessa se nousi virallisen singlelistan sijalle 13. Kappaleen alkuperäinen studioversio esiintyi vuoden 2005 kokoelma-albumilla The Best of Dire Straits & Mark Knopfler: Private Investigations. ==Singlen julkaisu== "So Far Away oli" Brothers in Arms -albumin johtosingle Isossa-Britanniassa ja Euroopassa, kun se julkaistiin 8. huhtikuuta 1985. Kappale pääsi sijalle 20 Ison-Britannian listoilla mutta saavutti myös top 5 sijoituksen Norjassa (4.), top 10 sijoituksen Sveitsissä (6.) ja Ruotsissa (7.) ja top 40 sijoituksen Italiassa (33.). Kappale julkaistiin myös Australiassa ja pääsi siellä parhaimmillaan sijalle 22 listoilla. Sen jälkeen kun kappale kipusi sijalle 29 Billboard Hot Mainstream Rock Tracks -listalla vuonna 1985, se julkaistiin vuotta myöhemmin albumin kolmantena singlenä Pohjois-Amerikassa, missä se pääsi parhaimmillaan sijalle 3 Hot Adult Contemporary Tracks -listalla ja sijalle 19 Billboard Hot 100 -listalla. Tämä oli Dire Straitsille kolmas peräkkäinen top 20 hitti Brothers in Arms -albumilta kyseisellä listalla. ==B-puoli== Vuoden 1985 "So Far Away" Euroopan julkaisut sisälsivät toisen kappaleen Brothers in Arms -albumilta, mikä oli "Walk of Life". Tämä kappale tulisi itse olemaan neljäs julkaistu virallinen single albumilta Euroopassa (toinen Pohjois-Amerikassa) vuoden 1985 lopulla päästen sijalle 7 Billboard Hot 100 -listalla ja sijalle 2 Isossa-Britanniassa - yhtyeen korkeimmalle sijoitettu kappale kotimaassaan. Seitsemäntuumainen single sisälsi editoidun version "So Far Away" -kappaleesta, jota käytettiin Brothers in Arms -LP- versiossa. Kaksitoistatuumainen single sisälsi täyden version kappaleesta, mikä oli Brothers in Arms -CD-versiossa. Sen joskus virheellisesti luullaan olevan pidennetty versio kappaleesta. Yhdysvalloissa kappale, jota käytettiin "So Far Awayn" B-puolella oli "If I Had You" Dire Straitsin vuoden 1983 ExtendedancEPlay -EP:ltä. ==Liveversio== Yksi kappaleista Mark Knopflerin vuoden 2006 Real Live Roadrunning -albumilla on duetto-versio "So Far Awaysta" amerikkalaisen country-folk -laulajan Emmylou Harrisin kanssa. ==Listasijoitukset== Listat (1985) Paras sijoitus Australia 22 Kanada 24 Alankomaat 23 Irlanti 14 Italia 33 Uusi- Seelanti 25 Norja 4 Ruotsi 7 Suomi 13 Sveitsi 6 Etelä-Afrikka 5 Iso-Britannia 20 US Billboard Hot 100 19 US Hot Adult Contemporary 3 US Top Rock Tracks 29 ==Lähteet== ===Viitteet=== Luokka:Vuoden 1985 kappaleet Luokka:Dire Straitsin kappaleet
Sideways (täsmennyssivu)

==Sideways== Sideways voi tarkoittaa seuraavia: *Sideways (elokuva), on yhdysvaltalainen Alexander Paynen ohjaama draamakomedia. *Sideways Festival, on suomalainen musiikkitapahtuma Helsingissä.
Nitropropaani

Nitropropaani eli 1-nitropropaani (C3H7NO2) on nitroalkaaneihin kuuluva orgaaninen yhdiste. Yhdistettä voidaan käyttää liuottimena, orgaanisissa synteeseissä sekä ajoaineena. Nitropropaani on 2-nitropropaanin isomeeri. ==Ominaisuudet== Nitropropaani on huoneenlämpötilassa väritöntä nestettä. Yhdiste liukenee pienessä määrin veteen ja hyviin moniin orgaanisiin liuottimiin, esimerkiksi etanoliin ja dietyylieetteriin. Voimakkaat emäkset, esimerkiksi natriumhydroksidi- tai -hydridi, voivat deprotonoida yhdisteen, jolloin muodostuu nitronaattisuoloja.Walter W. Zajac Jr. & Vincent N. G. Lindsay: 1-Nitropropane, e-EROS Encyclopedia of Reagents for Organic Synthesis, John Wiley & Sons, New York, 2012. Teoksen verkkoversio Viitattu 16.1.2017 Nitropropaani ärsyttää silmiä ja hengitysteitä. Aineelle altistumisesta oireina voi olla muun muassa huonovointisuus, päänsärky ja kurkkukipu. Yhdiste on myrkyllistä maksalle. Viitattu 16.1.2017. ==Valmistus ja käyttö== Nitropropaania valmistetaan nitraamalla propaania kaasufaasissa noin 400 °C:n lämpötilassa. Tässä reaktiossa syntyy myös muita yhdisteitä, esimerkiksi 2-nitropropaania ja nitrometaania.Lyle F. Albright: Nitration, Kirk-Othmer Encyclopedia of Chemical Technology, John Wiley & Sons, New York, 2000. Viitattu 16.1.2017Sheldon B. Markofsky: Nitro Compounds, Aliphatic, Ullmann's Encyclopedia of Industrial Chemistry, John Wiley & Sons, New York, 2011. Viitattu 16.1.2017. Nitropropaania käytetään liuottamaan muun muassa selluloosa-asetaattia, rasvoja, öljyjä, lakkoja sekä synteettisiä kumeja ja hartseja. Sitä voidaan käyttää myös orgaanisten reaktioiden liuottimena. Yhdistettä käytetään myös orgaanisen kemian synteeseissä muodostettaessa aromaattisista aldehydeistä nitriilejä. Lisäksi nitropropaanista valmistetaan muun muassa etambutolia ja sitä voidaan käyttää rakettien ajoaineena. ==Lähteet== Luokka:Liuottimet Luokka:Orgaaniset typpiyhdisteet
Hulda Nordenstreng

Hulda Maria Nordenstreng, o.s. Hynninen (13. tammikuuta 1879 Mikkeli – 27. joulukuuta 1971 Mikkeli) oli suomalainen liikkeenharjoittaja ja kansanedustaja. Nordenstreng toimi myös kunnallispolitiikassa Mikkelin kaupunginvaltuustossa 1919–1956Mikkelinpaikallishistoriaa, internetix.fi viitattu 16.1.2017 ja Mikkelin kaupunginhallituksessa, ja hänelle myönnettiin kunnallisneuvoksen arvonimi 1942. Hän oli vuonna 1931 presidentin valitsijamies. Nordenstrengin muistoksi on Mikkelin Kirkonvarkauden alueelle nimetty kaksi katua, Huldankuja ja Huldanranta.Karmanpolku ja Pöndisenkuja - tutustu asuntomessualueen nimistöön, radiomikkeli.fi 21.3.2015 viitattu 16.1.2017 == Lähteet == Luokka:Kansanedustajat Luokka:Kansallisen Edistyspuolueen poliitikot Luokka:Mikkelin kaupunginvaltuutetut Luokka:Etelä- Savon vaalipiiri Luokka:Suomalaiset yritysjohtajat Luokka:Vuonna 1879 syntyneet Luokka:Vuonna 1971 kuolleet
Walk of Life (kappale)

Walk of Life on brittiläisen Dire Straits -yhtyeen kappale heidän viidenneltä Brothers in Arms (1985) -studioalbumiltaan. Se myöhemmin esiintyi heidän On the Night (1993) -livealbumillaan. Kappale julkaistiin singlenä marraskuussa 1985, mutta oli ollut ensiksi saatavilla "So Far Away" -singlen B-puolella, mikä julkaistiin aiemmin Brothers in Arms -albumilta. Kappale pääsi parhaimmillaan seitsemänneksi Yhdysvaltain listoilla ja oli heidän suurin kaupallinen menestyksensä Isossa-Britanniassa, päästen listoilla sijalle kaksi. Kappale myös esiintyi kolmella kokelma albumilla: Money for Nothing (1988), Sultans of Swing: The Very Best of Dire Straits (1998) ja The Best of Dire Straits & Mark Knopfler: Private Investigations (2005). Kappale jätettiin melkein pois albumilta kun toinen kappaleen tuottaja Neil Dorfsman äänesti kappaleen pois jättämisen puolesta. Muu yhtye äänesti kuitenkin säilyttämisen puolesta. ==B-puolet== Kappaletta itseään käytettiin singlen "So Far Away" -Euroopan julkaisun kääntöpuolella. "Walk Lifella" oli monia eri B-puolia eri formaattien ja eri julkaisualueiden välillä. Kaksi eniten käytetyintä kappaletta ovat liveversio kappaleesta "Two Young Lovers", joka oli aiemmin esiintynyt vuoden 1983 ExtendedancEPlay -EP:llä ja "One World", joka Brothers in Arms albumin" kahdeksas kappale. ==Listasijoitukset== ===Viikoittaiset listat=== Listat (1985-86) Paras sijoitus Australia (Kent Music Report) 11 Itävalta (Ö3 Austria Top 40) 18 Belgia (Ultratop 50 Flanders) 32 Belgia (VRT Top 30 Flanders) 23 Kanada (CHUM) 12 Kanada (RPM) 7 Saksa (Official German Charts) 15 Irlanti (IRMA) 1 Alankomaat (Dutch Top 40) 20 Alankomaat (Single Top 100) 17 Uusi-Seelanti (Recorded Music NZ) 3 Etelä-Afrikka (Springbok Radio) 2 Sveitsi (Schweizer Hitparade) 24 Iso-Britannia (Official Charts Company) 2 US Billboard Adult Contemporary 4 US Billboard Hot 100 7 US Billboard Top Rock Tracks 6 US Cash Box 10 ===Vuoden lopun listat=== Listat (1985) Sijoitus Kanada (RPM Top 100 Singles) 79 Listat (1986) Sijoitus Australia (Kent Music Report) 97 Etelä- Afrikka (Springbok Radio) 14 US Billboard Hot 100 49 US Cash Box 92 ==Lähteet== ===Viitteet=== Luokka:Vuoden 1985 kappaleet Luokka:Dire Straitsin kappaleet
Soodavesi

Soodavesi (tunnetaan myös hiilihapotettuna vetenä) on vettä, johon on liuennut hiilidioksidikaasua paineen alla. Joissain näissä on lisäaineita kuten natriumkloridia, natriumbikarbonaattia tai vastaavaa. Suurin osa soodavedestä myydään pulloissa mineraalivetenä ja hiilihappoa sisältävinä juomina kuten virvoitusjuomina. Soodavettä on kuitenkin helppo valmistaa myös kotona. == Terveysvaikutukset == Tutkimusten mukaan soodavedellä näyttää olevan vain vähän vaikutusta terveyteen. Vaikka hiilihapotettu vesi on hieman hapanta, tämän happamuuden kuitenkin neutralisoi sylki. Soodavesi saattaa lisätä ärtyneen suolen oireita kuten muun muassa turvotusta sekä ilmavaivoja hiilidioksidin vapautumisen takia ruoansulatuskanavassa. Soodavedellä ei tosin ole vaikutusta refluksitautiin. On alustavaa näyttöä siitä, että hiilihapotettu vesi saattaa helpottaa ummetusta, jos ihminen on kärsinyt halvauksesta. Joissakin soodavesissä on lisättyä natriumia, jolloin ne voivat olla ongelmallista niille, joilla on vähäsuolainen ruokavalio. == Katso myös == * Kivennäisvesi == Lähteet == == Aiheesta muualla == Luokka:Vesi Luokka:Virvoitusjuomat
Presidentti (televisiosarja)

Presidentti on Yle TV1:llä helmi–huhtikuussa 2017 esitetty Lauri Nurksen ohjaama draamasarja. Sarja sijoittuu vuoteen 2018, jolloin Samuli Edelmannin esittämä avaruusteknologian parissa uraa tehnyt liikemies Henri Talvio valitaan Suomen uudeksi presidentiksi populistisen Liike-puolueen ehdokkaana. Sarjan ensimmäinen osa esitettiin 5. helmikuuta 2017. Se on osa Yleisradion Suomi 100 -ohjelmistoa. == Rooleissa == === Pääosissa === === Sivuosissa === == Jaksot == Jakso Nimi Esityspäivä Katsojaluvut 1 1 Välitön ja salainen 5. helmikuuta 2017 743 000 2 Vilpittömästi ja uskollisesti 12. helmikuuta 2017 563 000 3 Valtakunnan ensimmäinen nainen 19. helmikuuta 2017 462 000 4 Tsaarin kuriirit 26. helmikuuta 2017 434 000 5 Hengenvaara 5. maaliskuuta 2017 452 000 6 Kultaranta 12. maaliskuuta 2017 404 000 7 Silmänkääntötemppu 19. maaliskuuta 2017 396 000 8 Järistyspiste 26. maaliskuuta 2017 408 000 9 Likaista vettä 2. huhtikuuta 2017 398 000 10 Helsinki Summit 9. huhtikuuta 2017 – 11 Kansakunnan etu 16. huhtikuuta 2017 297 000 12 Itsenäisyyspäivä 23. huhtikuuta 2017 – 1 Katsojamäärä televisiossa ensiesityspäivänä == Vastaanotto == Presidentti on saanut negatiivisia arvosteluja. Aamulehden Jussi Saarinen kuvaili sarjaa tylsäksi ja poukkoilevaksi ja sanoi, että siitä on vaikea saada otetta. Myös Helsingin Sanomien Leena Virtanen piti sarjaa pettymyksenä. == Lähteet == == Aiheesta muualla == * Sarja Yle Areenassa * Luokka:2010-luvun suomalaiset draamasarjat
Franck Kessié

Franck Yannick Kessié (s. 19. joulukuuta 1996 Ouragahio) on norsunluurannikkolainen jalkapalloilija, joka edustaa Saudi-Arabian Valioliigassa pelaavaa Al-Ahlia. Molempijalkainen Kessié on pelipaikaltaan puolustava keskikenttäpelaaja. Hän kuuluu myös Norsunluurannikon jalkapallomaajoukkueeseen. Kessié aloitti uransa Norsunluurannikon Ligue 1:n Stella Clubissa, josta hän siirtyi vuonna 2015 italialaiseen Atalantaan. Kauden 2015–2016 hän vietti lainalla Serie B:n Cesenassa, jossa Kessié onnistui maalinteossa neljä kertaa 38 ottelussa. Debyyttinsä Atalantan paidassa Serie A:ssa hän teki elokuussa 2016 Laziota vastaan onnistuen ottelussa myös maalinteossa.http://nr.soccerway.com/players/franck-yannick- kessie/319023/ Norsunluurannikkoa nuorten maajoukkuetasolla edustanut Kessié debytoi Norsunluurannikon jalkapallomaajoukkueessa syyskuussa 2014 Sierra Leonea vastaan. == Saavutukset == Päivitetty 25. toukokuuta 2023. ==== AC Milan ==== * Serie A:n mestari kaudella 2021-2022 ==== FC Barcelona ==== * Supercopa de España 2022-2023 * LaLigan mestari kaudella 2022-2023 == Lähteet == Luokka:Norsunluurannikkolaiset jalkapalloilijat Luokka:Vuonna 1996 syntyneet Luokka:Elävät henkilöt
Seija Wallius

Seija Raili Orvokki Wallius (e. Wallius-Kokkonen; s. 21. maaliskuuta 1941 Nurmes) on suomalainen toimittaja.Kuka kukin on 2003, s. 1083. Helsinki 2002. ISBN 951-1-18086-X Hän aloitti uransa radiossa 1960-luvun puolivälissä.Österbottniska Posten 22/1985, s. 2. Viitattu 16.1.2017. Walliuksen radio-ohjelmia olivat muun muassa Herraseurassa, joka oli keskusteluohjelmaJärkipuhetta. Etelä-Suomen Sanomat 25.6.2009. Viitattu 16.1.2017. , Eroottiset iltamat, jossa lukijat kertoivat omista eroottisista fantasioistaan, Sukupuolielämän kirjelaatikko, jossa Wallius ja Sirkka-Liisa Valle vastasivat kuuntelijoiden kysymyksiin,Elämää AIDS-myrskyn silmässä. Tervesuomi.fi 24.11.2006. Viitattu 16.1.2017. ja Kansanradio, joka aloitti 1979.Kysy.fi. 14.1.2015. Viitattu 16.1.2017. Wallius sai tiedonjulkistamispalkinnon 1974 televisiotyöstä. Perusteluissa todettiin: > ”Seija Wallius-Kokkosen ääni on radion kuuntelijoille tuttu – –. Hänen > ohjelmansa täyttävät parhaan radioilmaisun vaatimukset: ne puhuttelevat > läheltä, käsittelevät asioita selkeästi ja kaihtamatta ja siten, että ne > säilyttävät yhteyden yhteiskunnalliseen todellisuuteen.”Palkintotietojen > hakusivu. Tiedonjulkistamisen neuvottelukunta. Viitattu 16.1.2017. Walliuksen veli on VB-seuran puheenjohtaja, toimittajana myös työskennellyt Ossi Wallius.Kamera aina mukana. Viikko-Savo 1.6.2011 s. 37. Viitattu 16.1.2017. == Lähteet == == Aiheesta muualla == * Yle Elävä arkisto: Seija Wallius toimittajana Suomi 75-juhlaläheryksessä Luokka:Suomalaiset toimittajat Luokka:Vuonna 1941 syntyneet Luokka:Elävät henkilöt
Turkish Airlinesin lento 6491

Turkish Airlinesin lento 6491 oli Turkish Airlinesin rahtilento Hongkongista Biškekin kautta Istanbuliin. 16. tammikuuta 2017 lentoa Turkish Airlinesin puolesta operoineen ACT Airlinesin Boeing 747-400F syöksyi maahan lähellä Biškekin Manasin kansainvälistä lentoasemaa lähestymisen keskeyttämisen jälkeen. Se syöksyi asuinalueelle noin 1 100 metrin päässä kiitotien lopusta. Maahansyöksyssä kuolivat kaikki neljä miehistön jäsentä sekä alustavien tietojen mukaan 33 sen kylän asukasta, johon kone syöksyi, eli yhteensä ainakin 37 ihmistä. Lopulta kuolonuhrien määräksi varmistui 39. Lisäksi 15 loukkaantunutta toimitettiin sairaalaan. Onnettomuuden aikaan Biškekissä oli sumuista ja näkyvyys oli huono. Jo onnettomuuspäivänä Kirgisian varapääministeri Muhammetgaly Abulgaziev kertoi, että ensimmäisten tietojen perusteella turman aiheutti miehistön virhe. == Lentokone == Onnettomuuskone oli Boeingin valmistama 747-412F-rahtikone. Se oli lentänyt ensilentonsa tammikuussa 2003. Kuukautta myöhemmin se toimitettiin Singapore Airlines Cargolle, joka poisti koneen käytöstään elokuussa 2013 ja asetti sen säilytykseen. ACT Airlinesin käyttöön se tuli joulukuussa 2015. == Lähteet == == Aiheesta muualla == Luokka:Vuoden 2017 lento-onnettomuudet Luokka:Lento- onnettomuudet Kirgisiassa
Ana Bogdan

Ana Bogdan (s. 25. marraskuuta 1992 Sinaia) on romanialainen tennispelaaja. Parhaimmillaan hän on ollut kaksinpelissä WTA-listan sijalla 59 kesäkuussa 2018. Hän oli junioreiden maailmanlistalla parhaimmillaan toisena tammikuussa 2009. Bogdan pelasi ensimmäisen kerran Grand Slam -turnauksen pääsarjassa Yhdysvaltain avoimissa 2016, missä hän eteni toiselle kierrokselle. Kolmannelle kierrokselle hän on yltänyt Australian avoimissa 2018. == Lähteet == == Aiheesta muualla == * * Luokka:Romanialaiset tennispelaajat Luokka:Vuonna 1992 syntyneet Luokka:Elävät henkilöt
Loma Mansa

Loma Mansa, myös Bintumani on Sierra Leonen ja läntisen Afrikan korkein vuori. Loma Mansan korkein kohta on 1 948 metriä merenpinnan yläpuolella. Vuori on osa Lomavuoristoa, joka sijaitsee vuonna 1952 metsäreservaatiksi rauhoitetussa 332,01 neliökilometrin laajuisessa luonnonpuistossa (IUCN-kategoria II) maan luoteisosassa, Pohjoisen maakunnan Koinadugun piirikunnassa. Piirikuntakeskus Kabala sijaitsee linnuntietä noin 62 kilometriä vuoresta pohjoisluoteeseen. == Lähteet == Luokka:Sierra Leonen vuoret
Lomavuoristo

Lomavuoristo tai Lomavuoret on Sierra Leonen luoteisosassa, Pohjoisen maakunnan Koinadugun piirikunnassa sijaitseva vuoriryhmä. Se sijaitsee vuonna 1952 metsästysvapaaksi metsäreservaatiksi rauhoitetun 332,01 neliökilometrin laajuisen, vuonna 2013 Lomavuorten kansallispuistoksi (IUNC kategoria II) muutetun luonnonsuojelualueen sisällä. Piirikuntakeskus Kabala sijaitsee linnuntietä runsas 60 kilometriä vuoriryhmästä pohjoisluoteeseen. Lintutieteilijöiden yhdistys African Bird Club mainitsee Lomavuorten alueen yhtenä Sierra Leonen tärkeistä lintualueista, josta on tavattu yli 245 lintulajia. Lomavuoriston korkein huippu on 1 948 metriä merenpinnan yläpuolelle kohoava Loma Mansa (eli Mount Bintumani), joka on paitsi Sierra Leonen myös Länsi-Afrikan korkein vuori. ==Lähteet== ==Aiheesta muualla== *Aiah R. Lebbie, WWF: West Africa: Scattered across Guinea, Ivory Coast (worldwildlife.org) Luokka:Sierra Leonen kansallispuistot Luokka:Afrikan vuoristot
Leo Saressalo

Leo Anton Saressalo, entinen Skippari (23. syyskuuta 1921 Virolahti – 2. marraskuuta 1983) oli suomalainen upseeri, joka toimi Pohjan prikaatin komentajana. Saressalon vanhemmat olivat vääpeli Anton Saressalo ja Eeva-Liisa Mässeli. Hän oli naimisissa vuodesta 1942 Ellen Matilda Holmbergin kanssa. Perheen neljästä lapsesta Jussi Saressalosta (s. 1947) tuli isänsä tapaan eversti ja myös Saressalon vanhempi veli Olli Saressalo (s. 1919) oli eversti. Saressalo tuli ylioppilaaksi Haminan yhteislyseosta 1940 ja suoritti varusmiespalveluksen samana vuonna Uudenmaan rakuunarykmentissä. Talvisotaan hän osallistui Viipurinlahdella. Jatkosodassa Saressalo palveli vänrikkinä Jalkaväkirykmentti 58:n nuorempana upseerina 1941 ja komppanian päällikkönä 1941–1944. Hän haavoittui Kaalamossa 1941. Kadettikoulun 25. kadettikurssin Saressalo suoritti kahdessa jaksossa, alkuvuonna 1941 ja loppuvuonna 1945. Komppanianpäälliköksi Jalkaväkirykmentti 9:ään hän tuli 1944. Sotien jälkeen Saressalo toimi Jalkaväkirykmentti 9:n koulutus- ja järjestelyupseerina ja aliupseerikoulun johtajana aina vuoteen 1956 asti. Hän toimi myös Pääesikunnan koulutusosaston toimistoesiupseerina 1958–1963, 3. Divisioonan esikunnan toimistopäällikkönä 1963–1965, Uudenmaan rakuunapataljoonan komentajana 1966–1968, Pohjan prikaatin komentajana 1968–1971 Björn Kontiopään jälkeen, Etelä-Suomen sotilasläänin esikunnan päällikkönä 1971–1974 sekä Pääesikunnan koulutusosaston päällikkönä 1974–1977 ja koulutusosaston erityistehtävissä 1977–1981. Saressalo erosi aktiivipalveluksesta vuonna 1981. ==Lähteet== Luokka:Suomalaiset everstit Luokka:Vuonna 1921 syntyneet Luokka:Vuonna 1983 kuolleet
Ekseligmos

Ekseligmos (, ”vanteen kääntäminen”, ”taivaallisten kehien pyöriminen”) on tähtitieteellinen jakso, jonka kuluttua auringon- ja kuunpimennykset toistuvat suunnilleen samanlaisina suunnilleen samoissa paikoissa. Jakson pituus on 54 vuotta ja 34 päivää eli 19 756 päivää tai 669 synodista kuukautta. Ekseligmos- jakso on saros-jakson (noin 18 vuotta, 11 vuorokautta ja 8 tuntia) parannettu, tarkempi versio ja koostuu kolmesta saroksesta. Jaksoa käytetään pimennysten ennustamisessa. Koska saros-jakson pituus ei ole tasapäiviä, jakson välein pimennykset toistuvat kyllä suunnilleen samanlaisina mutta niiden sijainti siirtyy joka jaksolla noin 120 astetta lännemmäksi, jolloin pimennys ei yleensä ole näkyvissä samasta paikasta kuin edellinen vastaava pimennys. Ekseligmos-jakson välein pimennykset osuvat sen sijaan suunnilleen samaan osaan maapalloa. Koska jakso on yli kuukauden tasavuosia pidempi, pimennysten täsmällisissä reiteissä on kuitenkin suuria eroja. Ekseligmos-jakso tunnettiin antiikin Kreikassa viimeistään hellenistisellä ajalla, sillä sen osoitin oli mukana Antikytheran koneessa, joka valmistettiin noin 150–100 eaa. == Esimerkki == Seuraavat kartat esittävät ekseligmos-jakson välein toistuneiden auringonpimennysten reitit saros-jaksolla 126 vuosina 1936 ja 1990: == Lähteet == Luokka:Ajanlasku Luokka:Kreikankieliset sanat ja sanonnat Luokka:Tähtitiede
Kallippoksen jakso

Kallippoksen jakso on tähtitieteessä ja ajanlaskussa käytetty 76 vuotta kestävä jakso, jonka kuluttua kuun vaiheet sattuvat samoille vuoden päiville. Siksi sitä käytetään kuukuukausien ja aurinkovuosien synkronointiin. Kallippoksen jakso on 19 vuoden mittaisen Metonin jakson parannettu, tarkempi versio, ja koostuu noin neljästä Metonin jaksosta. Jakso on saanut nimensä antiikin kreikkalaisesta tähtitieteilijä Kallippoksesta, joka eli 300-luvulla eaa. Hän havaitsi, että Metonin jakson 6 940 päivää jaettuna 19 vuodelle tekevät vuodesta 1/76 päivää liian pitkän, kun vuoden todellisena pituutena pidettiin 365 ja 1/4 päivää. Siksi hän esitti Metonin jaksoon korjauksen, jossa jakson pituus oli 76 vuotta. Tarkkaan ottaen se koostui neljästä Metonin jaksosta, joista vähennetään yksi päivä, toisin sanoen sen pituus oli 4 × 6 940 – 1 päivää = 27 759 päivää. Kallippoksen jakson osoitin oli mukana Antikytheran koneessa, joka valmistettiin noin 150–100 eaa. == Lähteet == Luokka:Ajanlasku Luokka:Tähtitiede